सक्सेस मिलने पर आई पिता की याद, बोले- बाबा मेरे इकलौते दोस्त थे
IIFA Award 2023 Best Debut Actor Winner. दिवंगत एक्टर इरफान के बेटे बाबिल खान को फिल्म कला के लिए बेस्ट डेब्यू एक्टर का अवॉर्ड मिला। इस दौरान एक्टर अपनी मां सुतापा सिकदर के साथ अवॉर्ड शो में पहुंचे
दिवंगत एक्टर इरफान के बेटे बाबिल खान को फिल्म कला के लिए बेस्ट डेब्यू एक्टर का अवॉर्ड मिला। इस दौरान एक्टर अपनी मां सुतापा सिकदर के साथ अवॉर्ड शो में पहुंचे। सेरेमनी से पहले बाबिल ने ग्रीन कार्पेट पर मीडिया से बातचीत के दौरान पिता इरफान खान को याद किया। उन्होंने कहा कि वो उन्हें बहुत याद करते हैं, क्योंकि वो इकलौते दोस्त थे।
मैं अपने जीवन के हर दिन उन्हें याद करता हूं
जैसे ही मीडिया ने उनसे उनके पिता इरफान के बारे में सवाल किया, उन्होंने कहा- ‘मैं अपने जीवन के हर दिन उन्हें याद करता हूं। जब मैं बड़ा हो रहा था तो मेरे ज्यादा दोस्त नहीं थे, तब वो मेरे अकेले दोस्त थे। उनके साथ बैठकर हंसना मेरी सबसे सबसे खूबसूरत याद है।’
अवॉर्ड मिलने पर जाहिर की खुशी 
बातचीत के दौरान बाबिल से सवाल किया गया- ‘कला के लिए उन्हें अगर अवॉर्ड मिलता है, तो वो इस सक्सेस को कैसे इंजॉय करेंगे?
इसपर बाबिल ने कहा- ‘नहीं मैंने ऐसा कुछ नहीं सोचा मैं अवॉर्ड जीतकर घर जाऊंगा और बाबा(इरफान) की शेल्फ में लगे 50 अवॉर्ड्स के साथ अपना यह अवॉर्ड रख दूंगा और शांति से आगे के लिए काम पर लग जाऊंगा।’
उनकी फिल्मों का रीमेक बनाने की जरूरत नहीं 
बाबिल से सवाल किया गया कि वो इरफान की किस फिल्म का रीमेक बनाना चाहेंगे। इसपर बाबिल ने ऐसी भी किसी भी फिल्म को करने से इनकार कर दिया उन्होंने कहा- ‘नहीं …बाबा के परफॉर्मेंस का रीमेक बनाने की कोशिश क्यों करेंगे। मुझे लगता है कि उन्होंने इसे वास्तव में अच्छा किया, उनकी फिल्मों का रीमेक बनाने की जरूरत नहीं है।
शांतनु माहेश्वरी- बाबिल को मिला IIFA बेस्ट डेब्यू एक्टर अवॉर्ड
सोशल मीडिया पर अवॉर्ड की तस्वीर शेयर करते हुए बाबिल ने अपनी इस सक्सेस पर खुशी जाहिर की है। बता दें कि बाबिल के साथ एक्टर शांतनु माहेश्वरी को भी IIFA बेस्ट डेब्यू एक्टर के अवॉर्ड से नवाजा गया, जिन्होंने फिल्म गंगूबाई काठियावाड़ी में काम किया था।